text: Sommerhussælgere hårdt presset
  26 august 2010 kl. 12.15
  Udbuddet af sommerhuse er så stort, at ejerne er tvunget til at sætte prisen ned for at få gang i salget.
  En opgørelse fra boligportal.dk viser, at op mod hveranden sommerhussælger har sat udbudsprisen ned.
  Prisnedsættelserne er størst øst for Storebælt, men priserne rasler også ned i Jylland.
  Her er de kommuner i Syd- og Sønderjylland, hvor flest sommerhussælgere har givet prisafslag:
  Andelen af prisafslag i Vejle er på 39 procent.
  Kolding 36 procent.
  Tønder 35 procent.
  Haderslev 33 procent.
  Sønderborg 30 procent.
  Varde 26 procent.
  Hedensted 25 procent.
  Fanø 23 procent.
  